Diari Oficial de la Generalitat Valenciana


Sumari del DOGV 10770, del 17-12-2024 (2024/13816)

RESOLUCIÓ de 6 de desembre de 2024, per la qual es nomena personal funcionari de carrera les persones que han superat les proves selectives d'accés al cos auxiliar de escala auxiliar de servicis C2-01-02, convocatòria 73/18, torn lliure general i persones amb diversitat funcional, ofertes d'ocupació pública de 2017 i 2018, i convocatòria 74/18, torn de promoció interna, oferta d'ocupació pública de 2018, pel sistema de concurs oposició i procés d'estabilització d'ocupació, per al personal de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10439

Data del DOGV
:   17-12-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/13685

CVE
:   UKSP-R-0366-43341

Data del document
:   06-12-2024

Organisme emissor
:   Conselleria de Justícia i Administració Pública

Tipus de document
:   Resolució

Vista l'Orde 76/2019, de 23 de desembre, de 2019, de la Conselleria de Justícia, Interior i Administració Pública, per la qual es convoquen les proves selectives d’accés al cos d'auxiliar de l’Administració de la Generalitat, escala auxiliar de servicis, C2-01-02, sector d’administració general, convocatòria 73/18, torn lliure general i persones amb diversitat funcional, pel sistema de concurs oposició i procés d’estabilització d’ocupació, corresponent a les ofertes d’ocupació pública de 2017 i 2018, per a personal de l’Administració de la Generalitat (DOGV 8706, 27.12.2019).

Vista l’Orde 77/2019, de 23 de desembre, de la Conselleria de Justícia, Interior i Administració Pública, per la qual es convoquen proves selectives d’accés al cos d'auxiliar de l’Administració de la Generalitat, escala auxiliar de servicis, C2-01-02, sector d’administració general, convocatòria 74/18, torn de promoció interna, pel sistema de concurs oposició i procés d’estabilització d’ocupació, corresponent a l’oferta d’ocupació pública de 2018 per al personal de l’Administració de la Generalitat (DOGV 8706, 27.12.2019).

Vistes les resolucions de 13 de setembre de 2024, de la Conselleria d'Hisenda, Economia i Administració Pública, per les quals es publiquen les relacions definitives de persones que han superat les proves selectives d'accés al cos auxiliar de l'Administració de la Generalitat, escala auxiliar de servicis C2-01-02, sector administració general, convocatòria 73/18, torn lliure general i persones amb diversitat funcional, corresponent a les ofertes d'ocupació pública de 2017 i 2018, i convocatòria 74/18, torn de promoció interna, corresponent a l'oferta d'ocupació pública de 2018, pel sistema de concurs oposició i procés d'estabilització d'ocupació, per al personal de l'Administració de la Generalitat per a personal de l'Administració de la Generalitat (DOGV 9938, 17.09.2024).

Vist l’apartat 1 de la disposició transitòria sexta de la Llei 4/2021, de 16 d’abril, de la Generalitat, de la funció pública valenciana, que disposa que les persones aspirants que accedisquen a la funció pública de l’Administració de la Generalitat, mitjançant les convocatòries en curs a l’entrada en vigor de la llei, quedaran integrades en el cos, escala o agrupació funcionarial corresponent al lloc de treball al qual opten, d’acord amb els criteris establits en la present llei. De conformitat amb la correspondència prevista en l’annex II de l’esmentada Llei 4/2021, les persones aprovades en les convocatòries 73/18 i 74/18 s'integraran en el cos auxiliar C2-01.

No és procedent nomenar María Inmaculada Aguado Cervera, Carles Manel Chaparro Barea, Silvia Gallel García, Ana Rocío Moltó Elbal i María Teresa Valmaña Fortea personal funcionari de carrera mitjançant esta resolució per no presentar en el termini establit la documentació acreditativa del compliment dels requisits exigits en la convocatòria. Tampoc és procedent nomenar María Carmen Ubeda Moyano per estar en situació de jubilació per invalidesa permanent revisable. D'altra banda, vist que Enrique José Pérez Zaragozá és funcionari de carrera del cos auxiliar C2-01, no pot tornar a ser nomenat en el mateix cos.

Comprovat que les altres persones aprovades en les convocatòries 73/18 i 74/18 han presentat dins del termini la documentació acreditativa del compliment dels requisits exigits, és procedent nomenar-les personal funcionari de carrera del cos auxiliar C2-01.

De conformitat amb l’article 18 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, amb la finalitat d’assegurar la cobertura de les vacants convocades, quan es produïsquen renúncies, falta d’acreditació dels requisits exigits en la convocatòria per a ser nomenat personal funcionari de carrera o concórrega alguna de les causes de pèrdua de la condició de personal funcionari en les persones proposades abans del seu nomenament o presa de possessió, l’òrgan convocant requerirà a l’òrgan de selecció la relació complementària de persones aspirants aprovades que seguisquen les proposades, per al seu possible nomenament com a personal funcionari de carrera.

En virtut d’això, i fent ús de la competència que establix l’article 8.1.o) de la Llei 4/2021, de 16 d’abril, de la funció pública valenciana,

RESOLC

*Primer. Nomenament*

Nomenar personal funcionari de carrera del cos auxiliar C2-01, les persones que han superat les proves selectives de les convocatòries 73/18, torn lliure general i diversitat funcional, i 74/18, torn de promoció interna, i que s'indiquen en l'annex d'esta resolució.

*Segon. Adquisició de la condició de personal funcionari de carrera*

Per a adquirir la condició de personal funcionari de carrera, les persones nomenades mitjançant esta resolució hauran de prendre possessió del lloc de treball adjudicat, dins del termini establit i amb el jurament o la promesa previs a què es referix l’apartat c) de l’article 68.1 de la Llei 4/2021, de 16 d’abril, de la funció pública valenciana.

*Tercer. Efectes administratius i econòmics*

Els efectes econòmics i administratius del present nomenament seran del dia de la presa de possessió.

*Quart. Registre de personal*

El Registre de personal de l’Administració de la Generalitat efectuarà les anotacions que corresponga en els fulls de servici de les persones interessades.

Contra esta resolució, que posa fi a la via administrativa, les persones interessades podran interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l’endemà de publicar-se; així mateix, amb caràcter potestatiu, es podrà interposar un recurs de reposició, en el termini d’un mes des de l’endemà de publicar-se, davant del mateix òrgan que ha dictat la resolució. Tot això, de conformitat amb el que establixen els articles 112, 114, 115, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades en puguen exercir, si és el cas, qualsevol altre que estimen procedent.

  

València, 6 de desembre de 2024

Nuria Martínez Sanchis

Consellera de Justícia i Administració Pública

Esta disposició conté annexos. Consulteu-ne la versió en PDF.